stanford-oval/wikipedia huggingface dataset:
Tšudovon piiri
Liikenne, talous ja palvelut

Tšudovon kautta kulkee Moskovan ja Pietarin välinen päärata, josta haarautuvat ratayhteydet Novgorodiin ja Kirišiin. Kaupungin ohi menee myös Moskovan ja Pietarin välinen M10-valtatie. Olhavanjokea pitkin kuljetetaan lähinnä hiekkaa.
Paikallisista elinkeinoista tärkeimpiä ovat jalostus (35,3 % vuonna 2009), erilaiset julkiset palvelut ja hallinto, kauppa (8,4 %) ja liikenne (6,2 %). Piirissä toimii elintarvike-, puunjalostus-,  rakennustarvike- ja koneenrakennusteollisuutta. Tärkeimmät tuotantolaitokset ovat Dirol-Cadburyn makeistehdas, UPM-Kymmenen vaneritehdas, lämpöeristeitä valmistava URSA-Tšudovo, teräsbetonitehdas ja Energomašin konepaja. Maataloutta edustaa viisi maatalousyritystä, 90 yksityistilaa ja yli neljä tuhatta palstaviljelmää, jotka tuottavat viljaa, perunaa, vihanneksia, lihaa, maitoa ja munia.
Piirissä toimii 15 lastentarhaa, 11 yleissivistävää koulua, kuusi lasten täydennyskoulutuslaitosta, ammattikoulu ja kaksi korkeakoulujen haaraosastoa. Terveyspalveluihin kuuluu sairaala, kaksi poliklinikkaa, kolme lääkärin vastaanottoa, kymmenen lääkintäasemaa ja ensiapuasema. Kulttuurilaitoksia ovat piirin kulttuuri- ja vapaa-ajankeskus sekä kirjastolaitos haaraosastoineen, kotiseutumuseo ja taidegalleria.
Nähtävyydet

Seudulla on useita muinaisia asuin- ja hautapaikkoja. Rakennusmuistomerkkeihin kuuluvat Derevan, Oskuin ja Tšudovon kirkot, Derevan, Gruzinon, Oblutšjen, Sosninskaja pristanin ja Zvankan kartanoalueet, Araktšejevin krenatöörirykmentin päämaja Selištšissä, Tšudovon rautatieasema, Ljubištševin talo Oskuissa ja Krasnofarfornyin posliinitehtaan rakennukset. Tšudovossa on runoilija Nikolai Nekrasovin ja Sjabrenitsyssa kirjailija Gleb Uspenskin kotimuseot ja Gruzinossa kreivi Aleksei Araktšejeville omistettu museo. Toisessa maailmansodassa tuhoutuneessa Zvankan kartanossa on asunut runoilija Gavrila Deržavin. Piirin alueella on lukuisia sotamuistomerkkejä.
Aiheesta muualla

Tšudovon piirin sivusto (Arkistoitu – Internet Archive) (venäjäksi)
Novgorodin alueen piirit ja kaupunkipiirikunta
Batetski • Borovitši • Demjansk • Holm • Hvoinaja • Kresttsy • Ljubytino • Malaja Višera • Marjovo • Mošenskoje • Novgorod • Novgorod • Okulovka • Parfino • Pestovo • Poddorje • Šimsk • Soltsy • Staraja Russa • Tšudovo • Valdai • Volot
Thomas Smith Webb

| Thomas Smith Webb |
| --- | --- |

Henkilötiedot
Syntynyt: 13. lokakuuta 1771 Boston, Massachusetts, Brittiläinen Amerikka
Kuollut: 6. heinäkuuta 1819 (47 vuotta) Cleveland, Ohio, Yhdysvallat
Thomas Smith Webb (13. lokakuuta 1771 Boston, Massachusetts, Brittiläinen Amerikka – 6. heinäkuuta 1819 Cleveland, Ohio, Yhdysvallat) oli amerikkalainen kirjapainaja ja vapaamuurarikirjailija. Webbia pidetään vapaamuurariuden Yorkin riitin tai amerikkalaisen riitin luojana.
Elämä

Webb pääsi 16-vuotiaana kirjapainon oppipojaksi Bostoniin, ja muutti sen jälkeen Keeneen, New Hampshireen, jossa hän työskenteli jonkin aikaa ammatissaan. Tässä kaupungissa Rising Sun -loosi myönsi hänelle vapaamuurariuden kolme astetta. Vuonna 1793 hän muutti Albanyyn ja perusti paperin värjäystehtaan. 14. syyskuuta 1797 hän julkaisi teoksen The Freemason's Monitor, or Illustrations of Masonry ja tuli sillä kuuluisaksi vapaamuurarien ritualistina ja kirjailijana. Tämä pieni, nykyään erittäin harvinainen teos koostui kahdesta osasta, joista toinen osa sisälsi selostuksen "vapaamuurariuden sanomattomista asteista" sekä useita kirjoittajan laatimia vapaamuurarilauluja. Teoksen julkaisemista seurasivat peräkkäiset laajennetut ja parannetut painokset vuosina 1802, 1805, 1808, 1816 ja 1818 sekä lukuisat painokset tekijän kuoleman jälkeen. Sitä pidetään edelleen keskeisenä teoksena.
Webb on tunnettu amerikkalaisen vapaamuurariuden chapter- ja encampment-järjestelmän, eli kapitteli- ja ritariasteiden perustajana. Hän toimi puheenjohtajana kokouksessa Kuninkaallisen Kaaren vapaamuurareiden yleisen suurchapterin perustamiseksi Bostonissa lokakuussa 1797, ja Providencessa tammikuussa 1799 pidetyssä kokouksessa hän esitti komitean puheenjohtajana perustuslain, joka hyväksyttiin. Yhdysvaltain suur-encampmentin perustaminen oli myös hänen toimintansa ansiota. Vuonna 1799 Webb muutti perheineen Providenceen, jossa hän vietti suurimman osan jäljellä olevista vuosistaan. Hänen musiikilliset kykynsä olivat huomattavat, ja hän oli ensimmäinen puheenjohtaja pyhän musiikin Psallonian-seurassa. Vuonna 1815 hän muutti Bostoniin ja perusti yhdessä muiden kanssa Händel- ja Haydn-seuran, jonka ensimmäinen puheenjohtaja hän toimi.
Aiheesta muualla

Kuvia tai muita tiedostoja aiheesta Thomas Smith Webb Wikimedia Commonsissa
Utrechtse Heuvelrug

| Utrechtse Heuvelrug |
| --- | --- |
 vaakuna

 Koordinaatit: 52°3′N, 5°27′E 
Valtio:  Alankomaat
Provinssi:  Utrecht
Perustettu:  1.1.2006
Hallinto:  
 – Asutustyyppi:  Kunta
 – Pormestari:  Frits Naafs
Pinta-ala:  
 – Kokonaispinta-ala:  134.10 km²
 – Maa:  132.18 km²
 – Josta vettä:  1.92 km² 
Väkiluku (31.12.2008):  48 935
 – Väestötiheys:  370 as./km²
Aikavyöhyke:  UTC+1
 – Kesäaika:  UTC+2
Postinumero:  3941, 3951, 3953, 3956, 3958, 3959, 3971, 3972
Suuntanumero(t):  0343
 
 www.gemeenteutrechtseheuvelrug.nl 
Infobox OKVirheellinen NIMI-arvo: 
Utrechtse Heuvelrug on kunta keskellä Alankomaita, Utrechtin provinssissa. Asukkaita kunnassa on 48 935 (31.12.2008) ja väestötiheys on 370 as./km². Kunnan pinta-ala on 134,1 neliökilometriä, josta vettä on 1,92 km². Utrechtse Heuvelrugin pormestari on Frits Naafs ja keskuspaikkakunta Doorn.
Utrechtse Heuvelrugin naapurikunnat ovat Woudenberg pohjoisessa, Renswouden ja Veenendaal koillisessa, Rhenen kaakossa, Buren (Gelderlandin provinssissa) ja Wijk bij Duurstede etelässä, Bunnik lounaassa ja Zeist luoteessa.
Utrechtse Heuvelrugin kunta perustettiin 1. tammikuuta 2006, kun Amerongen, Doorn, Driebergen-Rijsenburg, Leersum ja Maarn yhdistyivät.
Kunnassa on kaksi rautatieasemaa: Driebergen-Zeist ja Maarn. Kunnan alueella sijaitsee myös lokakuussa 2003 avattu Utrechtse Heuvelrugin kansallispuisto, jonka pinta-ala on 6 000 hehtaaria.
Kartta Utrechtse Heuvelrugin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Asutuskeskukset

Utrechtse Heuvelrugin kuntaan kuuluvat seuraavat asutuskeskukset: Amerongen, Darthuizen, Doorn, Driebergen-Rijsenburg, Leersum, Maarn, Maarsbergen, Overberg.
Lisäksi kuntaan kuuluvat seuraavat pienet kylät (holl. buurtschap): Boswijk, Breedeveen, Beerschoten, Darthuizen, Driebergen, Dwarsweg, De Groep, De Haar, Haagje, Haspel, Palmstad, Rijsenburg, Sterkenburg ja Valkenheide.
Aiheesta muualla

Kuvia tai muita tiedostoja aiheesta Utrechtse Heuvelrug Wikimedia Commonsissa
Virallinen kotisivu (Arkistoitu – Internet Archive) (hollanniksi)
Entisen Maarnin kunnan kunnantalo Utrechtse Heuvelrugissa.
Valkealammi (Hämeenlinna, Ohtinen)

| Valkealammi |
| --- | --- |
Valtiot:  Suomi
Maakunnat:  Päijät-Häme
Kunnat:  Hämeenlinna (Kalvola)
Koordinaatit:  61°02′17″N, 24°01′08″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Lontilanjoen valuma-alue (35.27)
Laskujoki:  ei laskuojaa 
Järvinumero:  35.273.1.006
Mittaustietoja
Pinnankorkeus:  140,1  m tai 140  m 
Rantaviiva:  0,512 km 
Pinta-ala:  1,605  ha 
 fiValkealammi 
Valkealammi, myös Valkolammi, on Kanta-Hämeessä Hämeenlinnan Kalvolan Ohtisessa sijaitseva pieni valuma-alueensa  latvajärvi.
Maantietoa

Lampi sijaitsee Kokemäenjoen vesistössä Vanajaveden–Pyhäjärven alueen Lontilanjoen valuma-alueella. Se kuuluu siihen sisältyvään Lontilanjoen yläosan valuma-alueeseen. Ympäristössä sijaitsevan Valkealamminharjun polveileva maasto on synnyttänyt pieniä lampia, jollainen Valkealammikin on. Näillä lammilla ei ole laskuojia ja niitä ympäröi soistunut metsä. Valkealampi on pyörehkön muotoinen ja sen pinta-ala on 1,6 hehtaaria. Lammen vedenpinnan korkeus on 140,1 metriä meren pinnan yläpuolella ja se onkin alueensa korkeampia lampia. Se on 200 metriä pitkä, 150 metriä leveä ja sen rantaviivan pituus on 500 metriä. Sen rannan läheisyyteen on rakennettu kuusi vapaa-ajan asuntoa. Lammella sijaitsee myös metsästysmaja Pastinpirtti, jossa erilaiset yhteisöt ovat järjestäneet leirejä. Majan ohitse kulkee talvisin hiihtolatu. Lammelle pääsee Kutilan ja Kotkajärven yhdistävältä tieltä.
Aiheesta muualla

Latureitti: Kalvolan kotkat (Arkistoitu – Internet Archive), viitattu 20.2.2017
Suunnistuskartta: Kalvolan Keihäs, viitattu 20.2.2017
(35.2)
UCI World Ranking 2010

UCI World Ranking 2010 oli toinen kausi, jolloin Kansainvälisen pyöräilyliiton kehittämä maantiepyöräilyn UCI World Ranking -pisteytys oli käytössä. Rankingpisteet määräytyivät UCI ProTour -sarjan kilpailujen sekä sarjasta pois jääneiden merkittävimpien etappi- ja yhden päivän kilpailujen tulosten perusteella. Kausi alkoi Tour Down Under -etappikilpailulla tammikuussa ja päättyi Lombardian ympäriajoon lokakuussa.
Muut UCI World Rankingiin kuuluneet kilpailut

Lähde: UCI
| Ajankohta | Maa | Kilpailu | Kokonaistulokset | Etappivoittajat |
| --- | --- | --- | --- | --- |
| 7 – 14. maaliskuuta |  | Pariisi–Nizza | 1.  Alberto Contador 2.  Luis León Sánchez 3.  Roman Kreuziger | prologi  Lars Boom 1. etappi  Greg Henderson  2. etappi  William Bonnet 3. etappi  Peter Sagan 4. etappi  Alberto Contador 5. etappi  Peter Sagan 6. etappi  Xavier Tondó 7. etappi  Amaël Moinard |
| 10 – 16. maaliskuuta |  | Tirreno–Adriatico | 1.  Stefano Garzelli 2.  Michele Scarponi  3.  Cadel Evans | 1. etappi  Linus Gerdemann  2. etappi  Tom Boonen 3. etappi  Daniele Bennati 4. etappi  Michele Scarponi 5. etappi  Enrico Gasparotto 6. etappi  Mihail Ignatjev 7. etappi  Edvald Boasson Hagen |
| 20. maaliskuuta |  | Milano–San Remo | 1.  Óscar Freire 2.  Tom Boonen 3.  Alessandro Petacchi |  |
| 11. huhtikuuta |  | Pariisi–Roubaix | 1.  Fabian Cancellara 2.  Thor Hushovd  3.  Juan Antonio Flecha |  |
| 21. huhtikuuta |  | La Flèche Wallonne | 1.  Cadel Evans 2.  Joaquim Rodríguez 3.  Alberto Contador |  |
| 25. huhtikuuta |  | Liège–Bastogne–Liège | 1.  Aleksandr Vinokurov 2.  Aleksandr Kolobnev 3.  Philippe Gilbert |  |
| 8 – 30. toukokuuta |  | Italian ympäriajo | 1.  Ivan Basso 2.  David Arroyo 3.  Vincenzo Nibali |  |
| 3. – 25. heinäkuuta |  | Ranskan ympäriajo | 1.  Andy Schleck 2.  Denis Menšov  3.  Samuel Sánchez |  |
| 28. elokuuta–  19. syyskuuta |  | Espanjan ympäriajo | 1.  Vincenzo Nibali 2.  Peter Velits 3.  Joaquim Rodríguez |  |
| 16. lokakuuta |  | Lombardian ympäriajo | 1.  Philippe Gilbert 2.  Michele Scarponi 3.  Pablo Lastras |  |
UCI World Ranking

Lopullinen pistetilanne
| Sija | Kilpailija | Talli | Pisteet |
| --- | --- | --- | --- |
| 1. |  Joaquim Rodríguez | Katjuša | 561 |
| 2. |  Philippe Gilbert | Omega Pharma-Lotto | 437 |
| 3. |  Luis León Sánchez | Caisse d'Epargne | 413 |
| 4. |  Cadel Evans | BMC Racing Team | 390 |
| 5. |  Vincenzo Nibali | Liquigas-Doimo | 390 |
| 6. |  Robert Gesink | Rabobank | 379 |
| 7. |  Ryder Hesjedal | Garmin-Transitions | 317 |
| 8. |  Samuel Sanchez | Euskaltel-Euskadi | 311 |
| 9. |  Andy Schleck | Team Saxo Bank | 308 |
| 10. |  Tyler Farrar | Garmin-Transitions | 306 |
Pro-tallit 2010

Lähde: UCI
Ag2r-La Mondiale
Astana Team
Caisse d'Epargne
Euskaltel-Euskadi
Footon-Servetto
Française des Jeux
Garmin-Transitions
Katjuša
Lampre-Farnese Vini
Liquigas-Doimo
Omega Pharma-Lotto
Quick Step
Rabobank
Team Sky
Team HTC-Columbia
Team Milram
Team RadioShack
Team Saxo Bank
Aiheesta muualla

Kansainvälisen pyöräilyliiton sivusto (englanniksi)
UCI World Tour
| --- | --- |
Kaudet:   (UCI World Ranking 2009  UCI World Ranking 2010)  2011  2012  2013  2014  2015  2016  2017  2018  2019  2020  2021  2022  2023  2024 
Kilpailut:   Tour Down Under  Pariisi–Nizza  Tirreno–Adriatico  Milano – San Remo  Katalonian ympäriajo  E3 Prijs Vlaanderen  Gent–Wevelgem  Flanderin ympäriajo  Baskimaan ympäriajo  Pariisi–Roubaix  Amstel Gold Race  La Flèche Wallonne  Liège–Bastogne–Liège  Tour de Romandie  Italian ympäriajo  Critérium du Dauphiné  Sveitsin ympäriajo  Ranskan ympäriajo  Puolan ympäriajo  Eneco Tour  Clásica de San Sebastián  Espanjan ympäriajo  Vattenfall Cyclassics  GP Ouest-France  Grand Prix Cycliste de Québec  Grand Prix Cycliste de Montréal  Lombardian ympäriajo
Thomas Smith

Thomas Smith, Maisema Derbyshiren laaksosta
Thomas Smith (k. 1767) oli englantilainen taidemaalari. Hän syntyi Derbyssä ja asui siellä suuren osan elämästään. Taiteilijana hän oli itseoppinut, mutta hänen englantilaisia maisemia kuvaavat maalauksensa saivat suurta suosiota jo Smithin elinaikana. Hän ikuisti töihinsä tunnettuja kauniita maisemia Derbyshirestä, Yorkshirestä ja lähialueilta. Monien töiden pohjalta tehtiin kuparipiirroksia joita vedostettiin ja myytiin Smithin itsensä tai Boydellin kustantamon julkaisemina. Vuonna 1769 hän julkaisi neljän maiseman sarjan Roomasta, työt perustuivat James Basiren tekemiin luonnoksiin. Smithin töitä on Derbyn kaupunginmuseon kokoelmissa.
Smithin pojasta John Raphael Smithistä tuli kuuluisa taiteilija ja kuparipiirrosten tekijä, myös toinen poika Thomas Correggio maalasi miniatyyrejä.
Teoksia

Four Views of the Lakes in Cumberland, painted and engraved by Thomas Smith of Derby. Published by John Boydell in 1767.
A collection of 40 views in the Peak, in Derbyshire, Painted by Thomas Smith of Derby, and engraved by Vibares and others. Publ. by John Boydell. 1769
Aiheesta muualla

Kuvia tai muita tiedostoja aiheesta Thomas Smith Wikimedia Commonsissa
Valkealammi (Hämeenlinna, Tuulos)

| Valkealammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°06′56″N, 24°46′20″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ormajoen valuma-alue (35.79)
Laskujoki:  ei laskuojaa 
Järvinumero:  35.791.1.013
Mittaustietoja
Pinnankorkeus:  133,9 m  
Rantaviiva:  0,549 km  
Pinta-ala:  1,493 ha  
Saaria:  ei saaria 
 fiValkealammi 
Valkealammi  on Kanta-Hämeessä Hämeenlinnassa  sijaitseva lampi.
Maantietoa

Lammen pinta-ala on 1,5 hehtaaria ja se on 250 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 550 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Ormajoen valuma-alueella (35.79), jonka Leheejärven alueeseen (35.791) se kuuluu. Lammen vedenpinnan korkeus on 133,9 metriä mpy.
The Life and Death of Peter Sellers

| The Life and Death of Peter Sellers |
| --- | --- |

Ohjaaja:  Stephen Hopkins
Käsikirjoittaja:  Roger Lewis (kirja) Christopher Markus Stephen McFeely
Tuottaja:  Martin Jurow
Säveltäjä:  Richard Hartley
Kuvaaja:  Peter Levy
Tuotantosuunnittelija:  Norman Garwood
Pääosat:  Geoffrey Rush Charlize Theron Emily Watson John Lithgow Miriam Margolyes Peter Vaughan Sonia Aquino Stanley Tucci Stephen Fry
Valmistustiedot
Valmistusmaa:  Yhdistynyt kuningaskunta Yhdysvallat Ranska
Tuotantoyhtiö:  HBO Films BBC Film Company Pictures
Levittäjä:  HBO Netflix
Ensi-ilta:  2004
Kesto:  122 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
The Life and Death of Peter Sellers (televisioesityksessä käytetty nimeä Peter Sellersin elämä) on vuonna 2004 valmistunut näyttelijä Peter Sellersistä kertova elämäkertaelokuva. Elokuva perustuu Roger Lewisin samannimiseen kirjaan. Elokuvan on ohjannut Stephen Hopkins ja pääosassa Sellersiä näyttelee Geoffrey Rush. Muissa rooleissa Miriam Margolyes on Peterin äiti Peg Sellers, Emily Watson hänen ensimmäinen vaimonsa Anne Howe, Charlize Theron on hänen toinen vaimonsa Britt Ekland, John Lithgow on Blake Edwards, Stephen Fry on Maurice Woodruff ja Stanley Tucci on Stanley Kubrick.
Elokuvassa Sellersiä kuvaillaan omalaatuiseksi neroksi, jolla ei ollut omaa minää. Sellers jäi usein roolihahmojensa vangiksi ja hänen sanotaan olleen "ikuinen lapsi" joka haki jatkuvasti hyväksyntää läheisten keskuudessa. Vaikka Sellers tarjosi huumoria ja naurunaihetta koomikonurallaan sadoille miljoonille ihmisille, oli hänen siviilielämänsä varsin synkkää ja pirstaloitunutta, eikä vähiten epäonnistuneiden avioliittojen ja näyttelijän itsekkyyden vuoksi.
Elokuva käy melko perusteellisesti läpi Sellersin elämän aina koomikonuran alkuvaiheilta, eli The Goon Show -nimisestä radio-ohjelmasta aina hänen viimeiseen menestyselokuvaansa, Tervetuloa Mr. Chance!, saakka. Rush naamioidaan useasti myös tunnetuiksi Sellersin näyttelemiksi hahmoiksi, joita ovat muun muassa Tohtori Outolempi ja Vaaleanpunainen pantteri -elokuvista tuttu komisario Jacques Clouseau. Läpi käydään myös useita tuttuja Sellersin tähdittämiä elokuvia ja niiden hauskoja, vakavia ja osittain tragikoomisiakin kuvausvaiheita.
Rush sai roolistaan koomikko Peter Sellersinä vuonna 2005 sekä Emmy- että Golden Globe -palkinnon parhaasta miespääosasta.
Näyttelijät

| 0 | 1 | 2 |
| --- | --- | --- |
|  Geoffrey Rush  | … |  Peter Sellers   |
|  Charlize Theron  | … |  Britt Ekland   |
|  Emily Watson  | … |  Anne Sellers   |
|  John Lithgow  | … |  Blake Edwards   |
|  Miriam Margolyes  | … |  Peg Sellers   |
|  Peter Vaughan  | … |  Bill Sellers   |
|  Sonia Aquino  | … |  Sophia Loren   |
|  Stanley Tucci  | … |  Stanley Kubrick   |
|  Stephen Fry  | … |  Maurice Woodruff   |
|  Henry Goodman  | … |  Dennis Selinger   |
|  Alison Steadman  | … |  Casting Agent   |
|  Emilia Fox  | … |  Lynne Frederick   |
|  Nigel Havers  | … |  David Niven   |
|  Heidi Klum  | … |  Ursula Andress   |
|  Lucy Punch  | … |  Lentoemältä   |
|  Joseph Long  | … |  Carlo Ponti   |
Thomas Spelling

| Thomas Spelling> Henkilötiedot |
| --- | --- |
Syntynyt: 9. helmikuuta 1993 (ikä 31) Herning, Tanska
Kansalaisuus:   Tanska
Jääkiekkoilija
Pelipaikka:  vasen laitahyökkääjä
Maila:  oikea
Pituus:  186 cm
Paino:  80 kg
Seura
Seura:  SønderjyskE Ishockey
Sarja:  Metal Ligaen
Pelinumero:  53
Pelaajaura
Pääsarjaura:  2009–
Aik. seurat:  Herning Blue Fox (Tanska) Rögle BK (SEL)
NHL-varaus:  142. varaus, 2012 New York Rangers
Thomas Spelling (s. 9. helmikuuta 1993 Herning, Tanska) on tanskalainen jääkiekkoilija, joka edustaa Metal Ligaen-joukkue SønderjyskE Ishockeyta. Hän on pelipaikaltaan vasen laitahyökkääjä ja laukoo oikealta.
Ura > Seuraura

Spelling on Herning IK:n kasvatti. Hän pelasi ensimmäiset miesten pelinsä 15-vuotiaana Blue Foxin kakkosjoukkueessa kaudella 2008–2009 Tanskan I-divisioonassa. Kaudella 2009–2010 Spelling nousi Herningin AL-Bank Ligaen -miehistöön, jossa hän teki 32 runkosarjaottelussa tehot 5+9=14 ja kymmenessä playoff-ottelussa kaksi maalia. Spelling voitti kauden päätteeksi pronssia.
Kaudella 2010–2011 Spelling teki läpimurtonsa AL-Bank Ligaenissa tehtyään 39 runkosarjaottelussa tehot 18+11=29 ja 11 playoff-ottelussa tehot 3+4=7. Hän voitti kauden päätteeksi Tanskan-mestaruuden ja valittiin kauden päätteeksi AL-Bank Ligaenin parhaaksi tulokkaaksi. Kaudella 2011–2012 Spelling oli tehoilla 21+16=37 Herningin paras maalintekijä sekä toiseksi paras pistemies Antti Höllin kanssa. Hän sijoittui koko AL-Bank Ligenin maalipörssissä kuudenneksi. Kevään 2012 pudotuspeleissä Spelling oli joukkueen paras pistemies ja maalintekijä tehoilla 10+10=20. Hän voitti kauden päätteeksi Tanskan-mestaruuden.
Toukokuussa 2012 Spelling allekirjoitti kaksivuotisen sopimuksen Ruotsin Elitserienissä pelanneen Rögle BK:n kanssa. Hän pelasi suurimman osan kaudestaan kuitenkin joukkueen J20-junioreissa, joiden toiseksi paras pistemies ja maalintekijä Spelling oli tehoilla 19+30=49. Hän jakoi koko J20 SuperElitin pistepörssin viidennen sijan Malmö Redhawksin Joel Kellmanin kanssa. Spelling pelasi kauden aikana seitsemän Elitserien-ottelua jääden niissä ilman tehopisteitä. Hän pelasi kauden aikana miesten pelejä myös neljän ottelun verran sarjatasoa alempana HockeyAllsvenskanin IK Oskarshamnissa tammikuussa 2013.
Spelling ei jatkanut Röglessä enää toista sopimuskauttaan, vaan palasi kaudeksi 2013–2014 kotimaahansa tehtyään vuoden mittaisen sopimuksen SønderjyskE Ishockeyn kanssa. Hän oli joukkueen kolmanneksi paras pistemies tehoilla 24+27=51, joilla Spelling sijoittui koko Metal Ligaenin pistepörssissä viidenneksi. Hän voitti myös liigan kevään 2014 pudotuspelien pistepörssin 11 osumallaan. Spelling voitti kauden päätteeksi Tanskan-mestaruuden ja valittiin Metal Ligaenin toiseen tähdistökentälliseen. Kesäkuussa 2014 hän teki vuoden mittaisen jatkosopimuksen SønderjyskE:n kanssa. Kaudella 2014–2015 Spelling oli joukkueen toiseksi paras maalintekijä ja kolmanneksi paras pistemies tehoilla 19+22=41. Hän jakoi Metal Ligaenin maalipörssin kymmenennen sijan Odense Bulldogsin Dale Mitchellin ja Rungsted IK:n Lauris Bajarūnsin kanssa. Spelling voitti kauden päätteeksi Tanskan-mestaruuden. Hänet valittiin myös Metal Ligaenin maaliskuun 2015 kuukauden pelaajaksi.
Kaudella 2015–2016 Spelling oli SønderjyskE:n toiseksi paras pistemies Corey Quirkin jälkeen tehoilla 24+27=51. Hän jakoi Metal Ligaenin maalipörssin kymmenennen sijan Herning Blue Foxin Jordan Georgen ja Frederikshavn White Hawksin Robin Bergmanin kanssa. Spelling sijoittui kevään 2016 pudotuspeleissä yhdeksällä osumallaan maalipörssissä toiseksi edellään vain Herning Blue Foxin Kristoffer Lauridsen.
Ura > Maajoukkueura

Spelling edusti Tanskaa MM-kilpailuissa vuosina 2014 ja 2015. Yhteensä hän on pelannut 38 A-maaottelua tehopistein 7+2=9.
Spelling pelasi myös alle 20-vuotiaiden MM-kilpailuissa vuosina 2011, 2012 ja 2013, joista keskimmäinen turnaus eteni pääsarjassa. Vuoden 2011 turnaus päättyi B-lohkon kultaan ja Tanska nousi näin ollen seuraavaksi vuodeksi pääsarjaan. Joukkue putosi kuitenkin IA-divisioonaan vuoden 2013 turnaukseen, jossa Spelling toimi Tanskan varakapteenina. Hän voitti tehoilla 1+7=8 koko turnauksen syöttöpörssin ja jakoi Tanskan sisäisen pistepörssin voiton Oliver Bjorkstrandin ja Sebastian Ehlersin kanssa. Spelling voitti turnauksesta pronssia.
Spelling pelasi myös alle 18-vuotiaiden I-divisioonan MM-kilpailuissa vuosina 2010 ja 2011. Ensimmäinen turnaus päättyi A-lohkon hopeaan ja toinen turnaus B-lohkon kultaan sekä sarjanousuun.
UCI World Ranking 2009

UCI World Ranking 2009 oli ensimmäinen kausi, jolloin Kansainvälisen pyöräilyliiton kehittämä maantiepyöräilyn UCI World Ranking -pisteytys oli käytössä. Rankingpisteet määräytyivät UCI ProTour -sarjan kilpailujen sekä sarjasta pois jääneiden suurten ympäriajojen ja klassikkokilpailujen tulosten perusteella. Kausi alkoi Tour Down Under -etappikilpailulla tammikuussa ja päättyi Lombardian ympäriajoon lokakuussa.